open-index/open-wikipedia-markdown huggingface dataset:
Orenburg

**Orenburg** je (; ) je mesto v európskej časti Ruska na rieke Ural pri ústí Sakmary, 1 478&nbsp;km juhovýchodne od Moskvy a 150&nbsp;km severne od hraníc s Kazachstanom. Je centrom Orenburskej oblasti a v roku 2019 malo 571 449 obyvateľov.

Je strediskom predovšetkým strojárskeho priemyslu a železničný uzol medzi Povolžím a Kazachstanom. Mesto sa delí na 4 rajóny. Do roku 1925 patril Kazachstanu a bol jeho hlavným mestom. Okrem Rusov tu dnes žije prevažne kazašská a tatárska menšina.

## Názov
Existujú rôzne verzie pôvodu názvu mesta. Klasická verzia je pevnosť na rieke Ori. V období rokov 1938 až 1957 nieslo mesto meno Čkalov (), podľa slávneho sovietskeho letca V. P. Čkalova. Čkalov sa však v meste nenarodil, nežil tu, ani nie je známe, že by vôbec niekedy v meste bol. Bronzová socha V. P. Čkalova s výškou 6 m na 7 m podstavci bola inštalovaná na počesť 50. výročia jeho narodenia v roku 1954 na bulvári (nábrežie rieky Ural, takzvaná "Belovka").

## Dejiny
V roku 1735 sa tu, na sútoku riek Ural a Or, podľa plánov Ruského impéria na osídľovanie krajiny usadili prví prisťahovalci. Názov Orenburg sa dá voľne preložiť ako *pevnosť Or*. Roku 1739 bol názov skrátený na Orsk, vzápätí však došlo k sporom – asi 350&nbsp;km proti prúdu rieky bolo už založené mesto, ktoré malo tiež meno Orsk, a tak sa museli v Orenburgu vrátiť k svojmu pôvodnému názvu. Vďaka výstavbe obrannej línie pred vpádom kočujúcich kmeňov z územia dnešného Kazachstanu sa mesto časom stalo centrom orenburských Kozákov.

Po zavedení železnice mesto profitovalo zo svojej pozície na križovatke tratí z Ruska na Sibír a do strednej Ázie. Počas Ruskej občianskej vojny tu vznikol protibolševický štátny útvar orenburských Kozákov. V čele štátu stál v rokoch 1918 - 1920 ataman Dutov. Krátko po Októbrovej revolúcii sa stal Orenburg hlavným mestom Kirgizskej autonómnej sovietskej socialistickej republiky (neskôr Kazašská ASSR, dnes Kazachstan). Po ustanovení mesta Kyzylorda ako hlavného mesta Kazachstanu sa pripojil opäť k RSFSR. Medzi rokmi 1938 a 1957 niesol názov *Čkalov* po sovietskom letcovi Valerijovi Čkalovovi.

## Osobnosti mesta
* Ivan Krylov (* 1769† 1844), autor bájok, publicista a satirik
* Georgij Maximilianovič Malenkov (* 1902† 1988), sovietsky politik
* Mstislav Rostropovič (* 1927† 2007), violončelista a dirigent
* Jurij Gagarin (* 1934† 1968), kozmonaut, prvý človek vo vesmíre
* Denis Istomin (* 1986), uzbecký tenista

## Partnerské mestá
*  Blagnac, Francúzsko
*  Burgas, Bulharsko
*  Orlando, USA
*  Chudžand, Tadžikistan
*  Lehnice, Poľsko

## Referencie


## Iné projekty

## Externé odkazy
* Oficiálna stránka
* Orenburg na mojgorod.ru
* Reportáž o Orenburgu n


Kategória:Mestá v Rusku
Kategória:Geografia Orenburskej oblasti
Kategória:Bývalé hlavné mestá
Video

**Video** je elektronické médium určené pre záznam, kopírovanie a vysielanie pohyblivých obrazov.

**Video** môže byť:
* prvá časť zložených slov s významom:
** obrazový, týkajúci sa obrazových dát
** obrazový, týkajúci sa obrazového záznamu, snímania obrazu a reprodukcie obrazu (pozri video (technológia))
** týkajúci sa videorekordéra, videoprehrávača, videonahrávky, videoprodukcie, videotechniky alebo videotéky
* videorekordér
* videoprehrávač
* videonahrávka, najmä videokazeta
* videoprodukcia
* videotechnika; videoprístroje a ich program
* videotéka
* videoklip
Odeská ulica

**Odeská ulica** je ulica:
* v Bratislave, pozri Odeská ulica (Bratislava)
* v Martine, pozri Odeská ulica (Martin)
* v Michalovciach, pozri Odeská ulica (Michalovce)

Kategória:Rozlišovacie stránky – Ulice
Magnetoskop

**Magnetoskop** môže byť:
* prístroj na záznam a prehrávanie vysielania, alebo vytváranie kópií iného už spracovaného videosignálu, pozri videorekordér
* vo fyzike: prístroj na zisťovanie prítomnosti magnetického poľa, pozri magnetoskop (fyzika)
Baltská ulica

**Baltská ulica** je ulica:
* v Bratislave, pozri Baltská ulica (Bratislava)
* v Piešťanoch, pozri Baltská ulica (Piešťany)

Kategória:Rozlišovacie stránky – Ulice
Toryská ulica

**Toryská ulica** je ulica:
* v Bratislave, pozri Toryská ulica (Bratislava)
* v Košiciach, pozri Toryská ulica (Košice)

Kategória:Rozlišovacie stránky – Ulice
Videotechnika

right|thumb|Video štandardy používané vo svete
**Videotechnika** alebo **video** (z lat. *vidieť*) je technika na zachytávanie, záznam, prehrávanie, prenos a obnovu pohyblivých obrázkov používajúca elektronické signály alebo digitálne médiá. Spája sa predovšetkým s televíznou výrobou.

## Definícia videa
Video je sled snímkov idúcich za sebou. Tento sled spôsobuje dojem pohybu. Po objavení filmu sa film prehrával len v 16 fps (frames per second , snímkov za sekundu). Po objavení zvuku bolo však potrebné zvýšiť počet fps na 24, aby sa zvuk prehrával správne.

## Dátový tok

Pri kamerovaní pomocou digitálnej kamery sa zapisuje množstvo informácii za sekundu na disk. Množstvo uložených dát sa určuje podľa dátového toku daného formátu videa. Pre príklad DV formát má dátový tok 25 Mbit/s. Zjednodušene povedané že na 1 sekundu videa sa uloží približne 25 Megabitov dát. Ak nahrávame zo zvukom ktorý sa ukladá spolu s videom zaberie DV formát približne 35 Mbit/s.

## Rozlíšenie videa
Vertikálne rozlíšenie videa je pevne dané, podľa PAL je 625 riadkov, z toho 575 riadkov viditeľných. V prípade HDTV 1080 je to 1125 riadkov, z toho 1080 viditeľných.

Horizontálne rozlíšenie je, na rozdiel od vertikálneho variabilné. Horizontálne riadkové rozlíšenie určuje, koľko striedajúcich sa čiernych a bielych čiar sa zmestí do video obrazu.

Rozlíšenie pre 3D video sa udáva vo voxeloch (množstvo obrázkových prvkov reprezentujúcich hodnotu v trojrozmernom priestore).

Zobraziť rozlíšenia v skutočnej veľkosti

## Pozri aj
* Videorekordér

## Iné projekty
Videorekordér

thumb|Videorekordér

**Videorekordér** (iné názvy: **magnetoskop, videomagnetofón, videomagnetoskop, video**) je prístroj, ktorý slúži na záznam televízneho vysielania alebo na vytváranie kópií iného už spracovaného videosignálu na magnetickú pásku vo forme videokazety. Odlišuje sa od kamier a videokamier, ktoré slúžia na prvotný záznam videosignálu okolitého sveta. Videosignál sa na magnetickú pásku zaznamenáva podobne ako audiosignál na audiokazetu.

Videorekordéry je možné rozdeliť na analógové (formáty VHS, S-VHS, Betamax) a digitálne (napr. D-VHS). V súčasnosti sú videorekordéry na ústupe a nahrádzajú ich zariadenia s digitálnym spôsobom záznamu obrazu DVD rekordéry, harddiskové rekordéry, záznam na pamäťovú kartu a pod.
V súčasnosti sa kazety prepisujú na DVD, teda digitalizujú.

## Iné projekty

Kategória:Video
Radikál

**Radikál** môže byť:
* zástanca radikalizmu, pozri pod radikalizmus
* v matematike: znak odmocňovania
* v chémii: paramagnetická častica s jedným alebo viacerými nespárenými elektrónmi, pozri radikál (chémia)
* v lingvistike: 
** v semitských jazykoch skupina spoluhlások, ktorá je nositeľom významu slova, pozri radikál (semitské jazyky)
** v čínštine: determinatív, pozri radikál (čínština)
** vo fonetike: druh spoluhlásky, pozri radikál (fonetika)
* v hudbe:
** reper, člen hip-hopovej štvorice Dramatikz, pozri Radikál (reper)
Hornádska ulica

**Hornádska ulica** je ulica:
* v Bratislave, pozri Hornádska ulica (Bratislava)
* v Košiciach, pozri Hornádska ulica (Košice)
* v Krompachoch, pozri Hornádska ulica (Krompachy)
* v Spišských Vlachoch, pozri Hornádska ulica (Spišské Vlachy)
* v Žiline, pozri Hornádska ulica (Žilina)

Kategória:Rozlišovacie stránky – Ulice
Spišská

**Spišská** môže byť:

* ulica, pozri Spišská ulica
* vrch () v Levočských vrchoch, pozri Spišská (vrch)
Jókaiho ulica

**Jókaiho ulica** je ulica:
* v Bratislave, pozri Jókaiho ulica (Bratislava)
* v Dunajskej Strede, pozri Jókaiho ulica (Dunajská Streda)
* vo Fiľakove, pozri Jókaiho ulica (Fiľakovo)
* v Hurbanove, pozri Jókaiho ulica (Hurbanovo)
* v Kolárove, pozri Jókaiho ulica (Kolárovo)
* v Komárne, pozri Jókaiho ulica (Komárno)
* v Lučenci, pozri Jókaiho ulica (Lučenec)
* v Moldave nad Bodvou, pozri Jókaiho ulica (Moldava nad Bodvou)
* v Poprade, pozri Jókaiho ulica (Poprad)
* v Želiezovciach, pozri Jókaiho ulica (Želiezovce)

## Pozri aj
* Ulica M. Jókaiho

Kategória:Rozlišovacie stránky – Ulice
Hviezdna ulica

**Hviezdna ulica** je ulica:
* v Bratislave, pozri Hviezdna ulica (Bratislava)
* v Dunajskej Strede, pozri Hviezdna ulica (Dunajská Streda)
* v Komárne, pozri Hviezdna ulica (Komárno)
* v Nitre, pozri Hviezdna ulica (Nitra)
* v Prešove, pozri Hviezdna ulica (Prešov)
* v Šamoríne, pozri Hviezdna ulica (Šamorín)
* v Trebišove, pozri Hviezdna ulica (Trebišov)
* v Trnave, pozri Hviezdna ulica (Trnava)

Kategória:Rozlišovacie stránky – Ulice
Podunajská ulica

**Podunajská ulica** je ulica:
* v Bratislave, pozri Podunajská ulica (Bratislava)
* v Spišskej Novej Vsi, pozri Podunajská ulica (Spišská Nová Ves)

Kategória:Rozlišovacie stránky – Ulice
Vŕtačka

**Vŕtačka** môže byť:
* nástroj na výrobu otvorov, pozri vŕtačka (náradie)
* obrábací stroj na výrobu otvorov, pozri vŕtačka (obrábací stroj)
* zubárska vŕtačka je v skutočnosti zubárska frézka
* rod lastúrnikov (lat. Teredo), pozri vŕtačka (rod)
Vŕtačka (obrábací stroj)

thumb|Stĺpová vŕtačka v popredí, stolová v pozadí

**Vŕtačka** je obrábací stroj, na ktorom sa vykonávajú operácie vŕtania a vyvŕtavania pomocou otáčajúceho sa nástroja, väčšinou vrtáka, resp. vyvrtávacej tyče alebo hlavy. Okrem uvedených operácií je možné na vŕtačkách rezať závity, vystruhovať, vyhlbovať prípadne zarovnávať čelá dier.

## Rozdelenie
Vŕtačky sa všeobecne rozdeľujú 
*podľa počtu vretien na: 
***jednovretenové* a
***viacvretenové*
*a podľa polohy vretien na
***zvislé* a
***vodorovné*
Podrobnejšie je rozdelenie podľa konštrukcie:

### Stĺpové vŕtačky
Pre vŕtanie stredných otvorov  do priemeru približne 40 mm. Stĺpové vŕtačky ľahšieho typu majú stĺp predĺžený tak, aby sa dali postaviť na zem. Stôl vŕtačky je na stĺpe zvislo prestaviteľný a otočný. Väčšie typy majú strojový posuv, ktorého mechanizmus je hnaný zvislým hriadeľom od vretenníka. Pri stĺpových vŕtačkách možno stôl pootočiť nabok a upínať veľké výrobky priamo na základovú dosku.

### Stojanové vŕtačky
Pre vŕtanie otvorov do priemeru približne 80 mm. Tieto vŕtačky sú podstatne tuhšie stroje a sú určené pre veľké výkony. Majú skriňový stojan a štvorhranný stôl. Vretenník je rozdelený na pevnú časť a na prestaviteľnú časť s posuvovým mechanizmom. Túto časť možno po zvislom vedení stojana nastaviť čo najbližšie k výrobku. Namiesto zvislo prestaviteľného stola môže byť stôl krížový, ktorým možno pozdĺžne aj naprieč posúvať, takže výrobok sa dá rýchlo a presne nastavovať.

### Stolové a nástenné vŕtačky
Sú určené pre vŕtanie malých otvorov do priemeru približne 16 až 20 mm. Ide o malé typy stĺpových, alebo stojanových vŕtačiek, ktoré sa upevňujú na stôl, alebo na stenu. Pri najmenších typoch sú dôležité dostatočne vysoké otáčky vretena, aby sa dosiahla primeraná rezná rýchlosť. Väčšie typy majú vretenník, ktorý sa podľa výšky výrobku prestavuje na valcovom stĺpe a majú ručný posuv.

### Otočné vŕtačky
Predtým nazývané aj *radiálne*, s radiálne prestaviteľným vretenom pre vŕtanie väčšieho počtu dier do veľkých a ťažkých obrobkov, ktoré nie je možné polohovať. Preto sa premiestňuje vreteno stroja na saniach po ramene, ktoré je zase možné otáčať okolo stĺpa. 

### Univerzálne vŕtačky
S ľubovoľne nastaviteľným vretenom.

### Špeciálne vŕtačky
Pre sériovú a hromadnú výrobu.
* navrtávačky strediacich jamiek sú špeciálne jednoúčelové stroje
* pneumatické banské vŕtačky a kladivá

### Ručné vŕtačky
Alebo tiež prenosné vŕtačky sú pri práci držané jednou (dvoma) rukami. Slúžia na vŕtanie malých dier (cca do 13mm), pre malosériovú výrobu, domáce použitie. Ručné vŕtačky sa vyrábajú aj ako akumulátorové, umožňujúce prácu v miestach, kde nie je dostupný prívod elektrickej energie. Podrobnejší článok pozri vŕtačka (náradie). 

## Pozri aj
* vŕtačka (náradie)
* vyvrtávačka

## Iné projekty
 

Kategória:Obrábacie stroje
Kategória:Vŕtanie a vyvrtávanie
Slaven Bilić

**Slaven Bilić** [] (* 11. september 1968, Split, Chorvátsko) je bývalý chorvátsky futbalový reprezentant a v súčasnosti futbalový tréner.

Je vyštudovaný právnik. Bol trénerom Chorvátska na Eure 2008. Pred týmto šampionátom nahral spolu so svojou rockovou skupinou Rawbau hymnu Vatreno ludilo. V tejto skupine hrá na sólovú gitaru.

Počas svojej trénerskej kariéry chcel trénovať nejaký anglický klub.. To sa mu podarilo, od roku 2015 do roku 2017 pôsobil v klubu West Ham United FC.

## Reprezentácia
Za reprezentáciu odohral 44 zápasov a strelil tri góly. Zúčastnil sa EURA 1996 v Anglicku a MS 1998 vo Francúzsku.
### Góly

## Referencie

## Zdroj

Kategória:Chorvátski futbalisti
Kategória:Chorvátski futbaloví tréneri
Kategória:Hráči HNK Hajduk Split
Kategória:Hráči Karlsruher SC
Kategória:Hráči West Ham United FC
Kategória:Hráči Everton FC
Kategória:Hráči Majstrovstiev sveta vo futbale 1998
Kategória:Osobnosti zo Splitu
Pavel Horváth

**Pavel Horváth** môže byť:
*slovenský historik (1926 – 1999), pozri Pavel Horváth (historik)
*český futbalista (* 1975), pozri Pavel Horváth (futbalista)

## Pozri aj
*Pavol Horváth – bývalý basgitarista skupiny Tublatanka
 

Horváth, Pavel
Korytnická ulica

**Korytnická ulica** je ulica:
* v Bratislave, pozri Korytnická ulica (Bratislava)
* v Ružomberku, pozri Korytnická ulica (Ružomberok)

Kategória:Rozlišovacie stránky – Ulice
Hronská ulica

**Hronská ulica** je ulica:
* v Banskej Bystrici, pozri Hronská ulica (Banská Bystrica)
* v Bratislave, pozri Hronská ulica (Bratislava)
* v Brezne, pozri Hronská ulica (Brezno)
* v Dobšinej, pozri Hronská ulica (Dobšiná)
* v Košiciach, pozri Hronská ulica (Košice)
* v Leviciach, pozri Hronská ulica (Levice)
* v Sliači, pozri Hronská ulica (Sliač)
* v Zvolene, pozri Hronská ulica (Zvolen)
* v Žarnovici, pozri Hronská ulica (Žarnovica)
* v Želiezovciach, pozri Hronská ulica (Želiezovce)
* v Žiline, pozri Hronská ulica (Žilina)

Kategória:Rozlišovacie stránky – Ulice
Studio Deen

**Studio Deen Company, Limited** (transkripcia: *Kabušiki gaiša Sutadžio Dín*) je japonská spoločnosť, ktorá vyrába anime.

## Vyrobené anime
* Amaenaideyo! (TV) 
* Amatsuki (TV) 
* Angel's Egg (movie) 
* AWOL - Absent WithOut Leave (TV) 
* Beyblade (Movie)
* Binchō-tan (TV)
* Bomberman Jetters (TV) 
* Code-E (TV)
* Detective Loki (TV)
* DNA² (TV) and (OVA)
* Domain of Murder (OVA) 
* Eat-Man (TV) 
* Eat-Man `98 (TV)
* Eden's Bowy (TV) 
* Ehrgeiz (TV) 
* Fate/stay night (TV) 
* Fruits Basket (TV) : 
* Full Moon o Sagashite (TV) a Cute Cute Adventure (špeciál) 
* Get Ride! Amdriver (TV) 
* Getbackers (TV)
* Ginga Densetsu Weed (TV)
* Golden Brave Goldran (TV)
* Gravitation (TV)
* Haunted Junction (TV) 
* Higurashi no Naku Koro ni (TV)
* Itsumo Kokoro ni Taiyou wo! (TV) 
* Jigoku Shōjo (TV) 
* Jigoku Shōjo Futakomori (TV)
* Junjou romantica (TV)
* King of Bandit Jing (TV) and King of Bandit Jing in Seventh Heaven (OVA)
* Kita e: Diamond Dust Drops (TV) 
* Knight Hunters (TV) 
* Kokoro Library (TV) and Kokoro Library - Communication Clips (špeciál)
* Kyo Kara Maoh! (TV) 
* Let's Dance With Papa (TV)
* Maison Ikkoku (TV) 
* Maria-sama ga Miteru (TV)
* Maria-sama ga Miteru ~Haru~ (TV)
* Maria-sama ni wa naisho (special) 
* Mobile Suit Victory Gundam (TV) 
* Momoiro Sisters (TV) 
* Mon Colle Knights (TV)
* Mouse (TV) 
* Patlabor (OVA and Movie)
* Princess Princess (TV)
* Ranma ½ (OAV) and Ranma ½: One Flew Over the Kuno's Nest (film)
* Rave Master (TV) 
* Read or Die (OVA)
* Rurouni Kenshin (TV a OVA)
* Samurai Deeper Kyo (TV) 
* Shadow Skill - Eigi (TV) 
* Shining Tears X Wind (TV)
* Simoun (TV)
* Soul Hunter (TV) 
* Star Ocean EX (TV)
* Tactics (TV)
* Law of Ueki (TV) 
* Urayasu Tekkin Kazoku (TV) 
* Vampire Knight (TV)
* Violinist of Hameln (TV) 
* Weiß Kreuz (OVA)
* Yami to Boushi to Hon no Tabibito (TV) 
* You're Under Arrest  
* Yumeria (TV) 
* Zenki (TV) 
* Zipang (TV)

## Iné spoluvytvorené
* Blood+ (TV) 
* City Hunter: Bay City Wars (OVA) 
* Cowboy Bebop The Movie 
* Dirty Pair Flash 1 (OVA) 
* Eureka 7 (TV) 
* Immortal Grand Prix (TV 2)
* Jin-Roh: The Wolf Brigade (film) 
* Magic User's Club (OVA)
* Mashin Eiyuden Wataru (TV) 
* Mobile Suit Gundam: Char's Counterattack (film) 
* Mojako (TV) 
* Neon Genesis Evangelion(TV) 
* Noein - Mou Hitori no Kimi e (TV) 
* Onegai Teacher! Official Fanbook 
* Ranma ½: Big Trouble in Nekonron, China (film) 
* Ranma ½: Nihao My Concubine (film) 
* R.O.D 
* Sousei no Aquarion (TV) 
* Spirited Away (film) 
* Street Fighter II V (TV) 
* Tekken: The Motion Picture 
* Tenchi Muyo Movie 1: Tenchi in Love 
* Urusei Yatsura: Lum The Forever (film)

## Zdroj
* 

Kategória:Podniky v Japonsku
Lucius Ampelius

**Lucius Ampelius** bol rímsky spisovateľ, autor jediného diela nazvaného *Liber Memorialis* (Kniha pamätihodností). Predpokladá sa, že pôsobil v období vlády cisárov Hadriána alebo Antonina Pia, niektorí odborníci ho ale zaraďujú až na koniec 4. storočia.

Ampeliova príručka patrí k literatúre typu *mirabilia*, teda popularizačnej práci, ktorá je zameraná predovšetkým na popis podivuhodností. V prípade Ampelia ide o svetové dejiny od najstarších čias až do doby cisára Trajána, pričom autor sa sústredí predovšetkým na geografiu a mytológiu (kapitoly I-X) a na rímske dejiny, predovšetkým dejiny Rímskej republiky (kapitoly XI-L). Kniha je venovaná istému Macrinovi, ktorého niektorí stotožňujú s cisárom Macrinom (217 – 18), ale je rovnako pravdepodobné, že mohlo ísť o kohokoľvek iného, keďže toto meno bolo v Ampeliovej dobe pomerne rozšírené.

*Liber Memorialis* nie je vedeckým dielom, ako to prezrádza povrchnosť, neusporiadanosť a dychtivosť po senzáciách. Zdá sa, že išlo skôr o učebnicu, ktorá mala podávať žiakom všeobecné vzdelanosti o antickom svete. 

V kapitole VIII sa objavuje zaujímavá zmienka o slávnych sochárskych dielach v Pergame, ktoré boli objavené roku 1871 a dnes sa nachádzajú v Berlínskom múzeu. Ide o jedinú antickú zmienku o tomto umeleckých objektoch.

## Literatúra
* 

## Zdroje

* 

## Externé odkazy
*''Liber Memorialis'' na LacusCurtius 

Kategória:Spisovatelia starovekého Ríma
Nitriansky kódex

**Nitriansky kódex** alebo **Nitriansky evanjeliár** je latinský evanjeliár, ktorý je najstaršou listinnou ručne písanou pamiatkou na území Slovenska.

Pochádza pravdepodobne z roku 1083. Nitriansky kódex je kniha písaná úhľadným písmom s kolorovanými inicálkami, obsahujúca liturgické lexty. Listy sú zviazané vo väzbe z pozláteného mosadzného plechu. Z nej zaujme najviac predná doska, ktorej výzdoba je ozajstným umeleckým skvostom. Dominuje jej byzantský relikviárny dvojitý kríž so strieborného alebo pocínovaného plechu s dutým vnútrom obsahujúcim relikvie - úlomky dreva a kúsok hrubej tkaniny. Tie podľa legendy pochádzajú z kríža, ktorý v 4. storočí údajne objavila na vrchu Golgota matka rímskeho cisára Konštantína Veľkého Helena.

Kniha písaná v latinčine mohla vzniknúť benediktínskom kláštore v Hronskom Beňadiku. Obsahuje výňatky z evanjelií čítaných pri bohoslužbách, tzv. perikopy. Okrem toho Nitriansky kódex obsahuje mená svätcov ako i zoznam liturgických sviatkov slávených v čase jeho vzniku.

Po svojom vzniku bol kódex dlho uchovávaný za múrmi kláštora. Po smrti benediktínskeho opáta Jána III. v roku 1510 začal kláštor materiálne a duchovne upadať. V súvislosti s tým kódex v roku 1556 pripadol darom Ostrihomskej kapitule. Na jeho znovuvrátení na Slovensko má veľkú zásluhu arcibiskup Juraj Slepčiansky-Pohronec (1595 - 1685). Jeho pričinením  sa táto vzácna písomná pamiatka európskeho významu dostala do Nitry. V rokoch 1919 - 1942 bola však opäť uložená v Ostrihome ako chrámový poklad tunajšej baziliky. Definitívne sa späť kódex dostal v roku 1942 kedy bol uložený na Nitrianskom hrade a dnes je majetkom biskupského úradu.

Nitriansky kódex je zapísaný v zozname národných kultúrnych pamiatok v archívoch Slovenskej republiky, kde má poradové číslo jeden.

## Referencie

## Ďalšia literatúra
* 

Kategória:Kultúrne pamiatky na Slovensku
G3 (koncertná skupina)

[thumb|[Joe Satriani na koncerte **G3** v Miláne v roku 2004.]]
[thumb|[Steve Vai na koncerte **G3** v Miláne v roku 2004.]]
**G3**  je príležitostné hudobné zoskupenie ktoré vystupuje na koncertných turné. Názov je odvodený od základnej filizofie zostavy formácie troch (**3**) gitaristov (**G**). Autorom tohto projektu je  gitarista Joe Satriani. 

Od jeho počiatku v roku 1996 sa na vystúpeniach projektu **G3** zúčastnili: Steve Vai, Eric Johnson, Kenny Wayne Shepherd, Yngwie Malmsteen, John Petrucci, Robert Fripp, Paul Gilbert, Uli Jon Roth, Michael Schenker, Adrian Legg, vrátane špeciálnych hostí ako Tony MacAlpine, Johnny Hiland, Steve Lukather, Steve Morse, Chris Duarte, Andy Timmons, Neal Schon, Gary Hoey, Brian May, Billy Gibbons, Johnny A, George Lynch, Patrick Rondat a Eric Sardinas.

## Štatistiky G3
### Účasť členov hudobných skupín
Na koncertných turné G3 sa zúčastnili po dvaja členovia skupín Dream Theater, Mr. Big, Scorpions a Racer X boli to: John Petrucci (gitara) a Mike Portnoy (bicie) (2001, 2002, 2005, 2006 a 2007), Paul Gilbert (gitara) (2001, 2002 a 2007) a Billy Sheehan (basová gitara) (2001, 2002, 2003, 2004, 2005 & 2006), Michael Schenker a Uli Jon Roth (obidvaja gitary - 1998), a Paul Gilbert a Bruce Bouillet (obidvaja gitary - 2007).

### Viacnásobná účasť gitaristov
S Joe Satrianim je najstabilnejším členom formácie Steve Vai, okrem nich sa vystúpení viackrát zúčastnili:
* John Petrucci - 6-krát
* Paul Gilbert - 3-krát
* Eric Johnson - 3-krát
* Robert Fripp - 2-krát

### Členovia gitarovej trojky na turné
* 1996 (Severná Amerika): Joe Satriani, Steve Vai, Eric Johnson
* 1997 (Severná Amerika): Joe Satriani, Kenny Wayne Shepherd, Robert Fripp
* 1997 (Európa): Joe Satriani, Steve Vai, Adrian Legg
* 1998 (Európa): Joe Satriani, Michael Schenker, Uli Jon Roth
* 2000 (Rentak Rhythm Of Asia) : Joe Satriani, Steve Vai, Eric Johnson
* 2001 (Severná Amerika): Joe Satriani, Steve Vai, John Petrucci
* 2003 (Severná Amerika): Joe Satriani, Steve Vai, Yngwie Malmsteen
* 2004 (Európa/Južná Amerika): Joe Satriani, Steve Vai, Robert Fripp
* 2005 (Japonsko): Joe Satriani, Steve Vai, John Petrucci
* 2006 (Južná Amerika): Joe Satriani, John Petrucci, Eric Johnson
* 2006 (Austrália): Joe Satriani, Steve Vai, John Petrucci
* 2007 (Severná Amerika): Joe Satriani, John Petrucci, Paul Gilbert

## Externé odkazy
* www.rondat.com - G3 Tour 
*  Malaysia's biggest music festival レンタッ・アジア Asia レンタッ
* www.vivamusic.com 

Kategória:Superskupiny
Santi Cazorla

**Santiago Cazorla González** (* 13. december 1984, Lugo de Llanera), známy aj pod menom **Santi Cazorla**, je španielsky futbalista hrajúci za klub Villarreal CF a za Španielske národné futbalové mužstvo.

## Kariéra
### Klubová
V prestupovom období 2008/2009 ako hráč Villarealu odmietol ponuku prestúpiť do Realu Madrid za sumu 16 miliónov eur. 4. apríla 2009 sa v zápase španielskej ligy proti Almerii zranil. V roku 2011 prestúpil do tímu Malaga za 14 miliónov eur.

### Reprezentačná
Bol nominovaný na Euro 2008, kde väčšinou nastupoval ako striedajúci hráč. V štvrťfinálovom rozstrele proti Taliansku premenil v druhej sérií pokutových kopov svoj pokus.

## Iné projekty

## Externé odkazy
*oficiálny profil v drese Malagy

Kategória:Narodenia v 1984
Kategória:Španielski futbalisti
Kategória:Hráči Villarreal CF
Kategória:Hráči Málaga CF
Kategória:Hráči Majstrovstiev Európy vo futbale 2008
Kategória:Hráči Majstrovstiev Európy vo futbale 2012
Kategória:Majstri Európy vo futbale
Kategória:Hráči Arsenal FC
Lesnoj (Sverdlovská oblasť)

**Lesnoj** (rus. Лесной) je uzavreté mesto vo Sverdlovskej oblasti v Rusku. Nachádza sa 254 km severne od Jekaterinburgu. Počet obyvateľov je 53 195 (2002). Preteká tu rieka Tura. 

## Dejiny
Založený bol v roku 1947 kedy začala výstavba podniku 418 na produkciu uránu (HEU) pre atómové zbrane. Z tohto dôvodu bolo mesto tajnou oblasťou, s názvom *Sverdlovsk-45*. K odtajneniu došlo až dekrétom prezidenta ZSSR Borisa Jeľcina v roku 1992. Odvtedy je aj zobrazovaný na mapách.

## Poznámky


## Iné projekty

## Externé odkazy

Kategória:Mestá a osady vo Sverdlovskej oblasti
Kategória:Uzavreté mestá
Hotel Marriott

**Hotel Marriott** môže byť
* v Prahe, pozri Hotel Marriott (Praha)
* vo Varšave, pozri Hotel Marriott (Varšava)
Astrud Gilberto

**Astrud Gilberto**, rodená **Evangelina Astrud Weinert** (* 29. marec 1940, Salvador, Brazília† 5. jún 2023) bola brazílska speváčka, známa svojou sambou a bossa novou. 

Za pesničku *The Girl from Ipanema* dostala v roku 1965 Grammy Award.

## Diskografia
* Getz Au Go Go, (Verve, 1964)
* The Astrud Gilberto Album, (Verve, 1964)
* The Shadow Of Your Smile, (Verve, 1965)
* Look to the Rainbow, (Verve, 1965)
* Beach Samba, (Verve, 1966)
* A Certain Smile, A Certain Sadness, (Verve, 1967)
* Windy, (Verve, 1968)
* September 17. 1969, (Verve, 1969)
* Gilberto Golden Japanese Album, (Verve, 1969)
* I Haven't Got Anything Better to Do, (Verve, 1970)
* Astrud Gilberto With Stanley Turrentine, (CTI, 1971)
* Astrud Gilberto Now, (Perception, 1972)
* That Girl From Ipanema, (Audio Fidelity, 1977)
* Astrud Gilberto Plus James Last Orchestra, (Polygram 1987)
* Live In New Yorku, (Pony Canyon, 1996)
* Temperance, (Pony Canyon, 1997)
* Jungle, (Magya, 2002)

Kompilácie
* Compact Jazz – Astrud Gilberto (Verve, 1987)
* The Silver Collection (Verve 1991)
* Jazz Round Midnight (Verve 1996)
* Talkin Verve (Verve, 1998)
* Astrud Gilberto's Finest Hour (Verve, 2001)
* Astrud Gilberto – The Diva Series (Verve, 2003)
* Astrud, for Lovers (Verve, 2004)

Nahrávky s inými umelcami:
* Stan Getz/Joao Gilberto – Getz/Gilberto (Verve, 1963)
* Vol. 9 – Verve Jazz Masters (Verve, 1994)
* Heirs to Jobim (BMG Victor, 1995)
* Red Hot & Rio (Verve, 1996) (George Michael)
* So & So – Mukai Meets Gilberto" (Denon, 1982) (Shigeharu Mukai)
* Michael Franks – Passionfruit" (Warner Bros., 1983)
* Etienne Daho – Eden" (Virgin, 1996)
* George Michael – Ladies And Gentleman - Best of George Michael (Sony, 1999)
* Bossa Nova for Lovers (Verve, 2003)

## Referencie


## Iné projekty

## Externé odkazy
Oficiálna stránka

Kategória:Brazílski speváci
Bulhary

**Bulhary** môžu byť:
* obec na Slovensku, pozri Bulhary (okres Lučenec)
* obec v Česku, pozri Bulhary (okres Břeclav)

## Pozri aj
* Bulhari
Aurelius Opillus

**Aurelius Opillus** bol rímsky encyklopedista tvoriaci v 2. storočí pred Kr. Napísal dielo *Musarum libri IX* (Deväť kníh Múz), z ktorého sa nič nedochovalo. O jeho živote nie je nič známe.

## Literatúra
* 

Kategória:Spisovatelia starovekého Ríma
Marcus Iunianus Iustinus

**Marcus Iunianus Justinus**, známy tiež iba ako **Justinus** (fl. cca. 2. storočie), bol rímsky historik pôsobiaci v dobe rímskeho cisárstva. O ňom samotnom vieme iba z titulu vlastného diela, *Historiarum Philippicarum libri XLIV* (44 kníh Filippských dejín), výťahu z objemného dejepisného diela Pompeia Troga.

Chronologické zaradenie autora predstavuje dosiaľ nevyriešený problém. S istotou možno tvrdiť len toľko, že Justinus písal po Trogovi, ktorý žil v dobe cisára Augusta. Justinus sa zmieňuje o tom, že antický svet si rozdelili Rimania a Parti, čo by mohlo poukazovať na to, že dielo vzniklo pred vzostupom Sasánovcov v prvej polovici 3. storočia, súčasne však nemožno vylúčiť, že Justinus jednoducho označil východnú ríšu ako partskú bez ohľadu na existenciu skutočnej Partskej ríše, ako to robili aj iní historici. Lingvistický rozbor diela naznačuje, že historická práca spadá do 2. storočia. Ronald Syme posúva Justinovu tvorbu až do roku 390, krátko pred vznikom iného významného historického diela, *[[Historia Augusta]]*, tvrdiac, že anachronizmus v Justinovom diele má čisto literárny efekt a má spojiť jeho dielo s dielom Pompeia Troga.

Porovnanie Justina s dochovaným zoznamom úvodných poznámok jednotlivých kapitol Trogovej histórie (samotné dielo sa nedochovalo) umožňuje stanoviť, že sa Justinus neobmedzil iba na prosté vytvorenie výťahu, ale v niektorých oblastiach sa od svojho prameňa odchýlil. Troga zaujíma predovšetkým história Macedónskej ríše, Justina dejiny sveta ako celku.

Justinovo dielo získalo na popularite počas stredoveku, kedy dochádzalo i k zámene autora s apologétom Justínom Mučeníkom.

## Referencie

## Literatúra
* 
* Iunianus Iustinus: Výťah z Filippských dejín Pompeia Troga (Preklad: Ivan Janek, 2 zv.). Martin: Thetis, 2016

## Externé odkazy
* Justinovo dielo na The Latin Library (latinsky)
* Forum Romanum: Justinus (latinsky, anglicky, francúzsky, španielsky)

## Zdroj

Kategória:Historici starovekého Ríma
Karang

**Karang** je v súčasnosti neaktívny stratovulkán nachádzajúci sa na západe ostrova Jáva asi 15&nbsp;km juhovýchodne od masívnej pleistocénnej kaldery Danau. Prevažne bazaltovo - andezitový vulkán je najvyšší zo skupiny stratovulkánov v okolí kaldery, od stratovulkánu Pulosari ho oddeľuje len sedlo. Sopka, až na aktívne fumaroly v parazitických kráteroch na východnom svahu, nejaví žiadne známky aktivity.

## Externé odkazy
* www.volcano.si.edu  - stratovulkán Karang na Global Volcanism Program 

Kategória:Sopky Indonézie
Kategória:Stratovulkány
Srpice

**Srpice** (*Mecoptera*) je rad holometabolného hmyzu.

## Opis
Malý až stredne veľký podlhovastý hmyz s dvoma pármi takmer rovnakých blanitých krídel, ktoré však môžu niekedy chýbať. Hlava je hypognátna, rypákovito predĺžená, s hryzavými ústnymi orgánmi. Samce u väčších druhov (*Panorpa*) majú na konci bruška asymetricky stočené klieštikovité gonopódy.

### Vývojové štádiá
Larva je polypódna, eruciformná, a je dravá. Larvy majú zložené oči, čo je u kohorty *[[Holometabola]]* jav nanajvýš výnimočný. Imága sú tiež dravé, no príležitostne konzumujú  i  mŕtvy  hmyz, nektár a pod. Kukla je *pupa dectica libera*. 

## Výskyt
Srpice sú neveľký rad – na svete poznáme asi 350&nbsp;druhov. Na Slovensku sa vyskytuje 8&nbsp;druhov, z nich najhojnejšia je *Panorpa communis* (srpica obyčajná). Druhy z rodu *Boreus* sú malé a majú redukované krídla – hojnejšia je *B. hiemalis*. 

Žijú od jesene do jari, často i na snehu, kde lovia hlavne chvostoskoky.

## Referencie
* 

## Iné projekty
Slovnaftská ulica (Bratislava)

**Slovnaftská ulica** je ulica v Bratislave, v mestských častiach Ružinov a Podunajské Biskupice. 

Je dôležitou tranzitnou komunikáciou v okrese Bratislava II prechádzajúca katastrálnym územím mestskej časti Ružinov. Začína sa napojením na komunikáciu Bajkalská na mimoúrovňovej križovatke s diaľnicou D1 pod nájazdovou rampou na Prístavný most. Pokračuje severne od areálu rafinérie Slovnaft, prechádza lávkou ponad Malý Dunaj a nakoniec sa napája na komunikáciu Kazanská v mestskej časti Podunajské Biskupice.

## Referencie

## Iné projekty

## Externé odkazy
* Slovnaftská ulica na mape Bratislavy

Kategória:Ulice v Ružinove
Kategória:Ulice v Podunajských Biskupiciach
Kategória:Lokality prostitúcie
Perbakti-Gagak

**Perbakti-Gagak** je vulkanický komplex pozostávajúci so skupiny niekoľkých silne erodovaných stratovulkánov, nachádzajúci sa na indonézskom ostrove Jáva, asi 80&nbsp;km južne od hlavného mesta Jakarta. Najvyšší člen komplexu je *Gunung Perbakti* (1&nbsp;699&nbsp;m). Komplex je momentálne neaktívny, posledná erupcie boli zaznamenané v prvej tretine 20. storočia. V súčasnosti sú jediným prejavom aktivity fumaroly, bahenné sopky a termálne pramene  na juhovýchodnom svahu Gunung Perbakti.

## Zoznam vulkanických foriem komplexu Perbakti-Gagak
* **stratovulkány**
** Gunung Endut - 1 474 m
** Gunung Gagak
** Gunung Perbakti - 1 699 m

## Externé odkazy
* www.volcano.si.edu - stratovulkanický komplex Perbakti-Gagak na Global Volcanism Program 

Kategória:Sopky Indonézie
Kategória:Stratovulkány
Potočníky

**Potočníky** (*Trichoptera*) je rad holometabolného hmyzu. Všetky rody z tohto radu majú slovenský názov **potočník**.

## Opis
thumb|left|Larva potočníka.
Potočníky sú malý až stredne veľký štíhly hmyz s dosť hustou žilnatinou, ktoré sa v pokoji skladajú strechovito nad bruškom. 

Krídla (najmä predné) sú slabo, no často i výrazne pigmentované, obyčajne vyzerajú ako "zadymené". Krídla sú pokryté drobnými šupinkovitými chĺpkami (*Trichoptera* = chĺpkokrídlovce). 

Na hlave sú nitkovité mnohočlánkové tykadlá a sčasti zakrpatené hryzavé ústne orgány (ich hryzadlá už neumožňujú hryzenie). Prijímajú preto len tekutú potravu, na čo im slúži lyžičkovitý výrastok dolnej pery (*haustellum*). 

Larvy žijú vo vode, len celkom výnimočne vo vlhkom detrite. Dýchajú kutikulárnymi žiabrami na brušku (ktoré môžu pripomínať tracheálne žiabre). Larvy žijúce v prevzdušnených rýchlo tečúcich vodách dýchajú skôr povrchom tela. 

Larvy sú dvojakého typu v charakteristike dvoch podradov potočníkov. Vývin prebieha cez 5-7&nbsp;instarov. Larva má na spodnej pere vývod snovacích žliaz, ktoré produkujú látku podobnú pavučine. Kuklí sa vo vode, pričom sa zapriada do kokónu. Kukla je pupa dectica libera, pred liahnutím imága sa vyhryzie z kokónu a vylezie na breh.

## Výskyt
Na svete poznáme do 5&nbsp;500 druhov potočníkov. Na Slovensku bolo spoľahlivo potvrdených asi 210&nbsp;druhov, pričom výskyt ďalších asi 40&nbsp;druhov sa dá očakávať. 

## Taxonómia
Delia sa na dva podrady a 18&nbsp;čeľadí. Rozdelenie do čeľadí však nie je také zrejmé a vžité ako u iných radov hmyzu (nezaobíde sa bez štúdia mikroskopických znakov a  často i žilnatiny krídel), navyše pre všetky druhy bez ohľadu na  čeľad sa používa jednotný slovenský názov "potočník".

### Podrady
# Podrad: ***Annulpalpia***:
#* Posledný  článok  čeľustných hmatadiel je predĺžený, podobný krátkemu bičíku; tvorí ho niekoľko naznačených krátkych krúžkov. Larvy sú kampodeové s prognátnou hlavou. Nebudujú si schránku buď vôbec, alebo iba v posledných instaroch. 
#* V horských potokoch žije *Rhyacophila vulgaris* (potočník obyčajný), pri brehoch riek *Hydropsyche guttata* (potočník snovač). Larva tohto druhu spriada vo vode sieť podobnú pavučine, a loví do nej malé vodné živočíchy.
# Podrad: ***Integripalpia***:
#* Posledný článok čeľustných hmatadiel je normálny, nepredĺžený. Larvy sú eruciformné s hypognátnou hlavou, a žijú už od prvého instaru v schránke. Základom schránky je lepkavý sekrét snovacích žliaz, na ktorý si larva lepí zrnká piesku, drobné ulitky, kúsky rastlinného detritu a pod. (materiál schránky je často rodovo a druhovo špecifický). 
#* V stojatých a mierne tečúcich vodách žije skoro čierny Athripsodes aterrimus (potočník najtmavší), menší husto ochlpený druh *Lepidostoma hirtum* (potočník huňatý) a náš najväčší druh *Phrygaena grandis* (potočník veľký) s rozpätím krídel až 6&nbsp;cm. 

## Referencie
* 

## Iné projekty
Srpicokrídlaté

**Srpicokrídlaté** (lat. Mecopteroidea) je rôzne definovaný taxón (klasifikovaný napríklad ako nadrad) holometabolného hmyzu. 

Pôvodne (Chen 1946) zahŕňal taxóny  Hymenoptera (blanokrídlovce) + Lepidoptera (motýle) + Mecoptera (srpice) . V neskorších systémoch zahŕňal napríklad taxóny Trichoptera (potočníky) + Lepidoptera (motýle) + Mecoptera (srpice). V aktuálnom systéme zahŕňa spravidla  Mecoptera (srpice) + Siphonaptera (Aphaniptera, blchy) a prípadne aj Diptera (dvojkrídlovce) a Strepsiptera (riasavce). 

## Zdroje

*http://www.insecta.bio.pu.ru/z/nom/~Chen1946.htm 
*
*http://www.helsinki.fi/~mhaaramo/metazoa/protostoma/arthropoda/insecta/endopterygota.html#Holometabola

Kategória:Holometabolný hmyz
Objektivita (filozofia)

**Objektivita** alebo **objektívnosť** je:
*státie, bytie vo vzťahu k objektu, obsiahnutosť v objekte, určenosť objektom, založenosť v objekte, vecnosť
*jestvovanie nezávisle od vedomia
*pravdivosť, správnosť, hodnovernosť

Podľa Kanta je objektívnosť atribút vedeckého poznania spočívajúci v nevyhnutnosti a všeobecnosti.

Kategória:Filozofický slovník
Riasavce

**Riasavce** (*Strepsiptera*) je rad holometabolného hmyzu.

## Opis
Riasavce sú extrémne špecializovaná skupina hmyzu, silne pozmenená spôsobom života. 

Samce sú pohyblivé, s unikátnou stavbou krídel - predné krídla sú premenené na krovkovité rudimenty (v starších systémoch môžu byť riasavce zaraďované k chrobákom, v extrémnych prípadoch iba ako čeľaď), kým zadné krídla sú široké, blanité, so zanikajúcou žilnatinou. 

Samice sú neotenické a môžu byť dvojakého typu - u primitívneho podradu *[[Mengenillidia]]* sú larvovité, s ešte funkčnými nôžkami, kým u vyšších riasavcov (podrad *[[Stylopidia]]*) sú apódne, červovité, a nikdy neopúšťajú hostiteľa, z ktorého pomedzi bruškové sklerity vyčnieva len predná časť tela. 

## Rozmnožovanie
Samec má zakrpatené ústne orgány, vôbec neprijíma potravu a po kopulácii hynie. Kopulácia je tiež unikátna, pretože samica nemá pošvu: samec preráža chitinizovaným penisom stenu jej tela na ľubovoľnom mieste (tzv. „traumatická inseminácia“). Z vajíčok sa liahnu invázne larvičky - triungulinoidy, ktoré vyhľadávajú hostiteľa.

## Potrava
Riasavce parazitujú u mnohých skupín hmyzu, často z kohorty *[[Polyneoptera]]*, ale i u blanokrídlovcov. I keď sú zväčša považované za rarity, v skutočnosti sú skôr ťažko zistiteľné. V strednej Európe prichádza do úvahy asi 25&nbsp;druhov, napr. *[[Xenos vesparum]]*, parazit ôs z rodu *[[Polistes]]*.

## Referencie
* 

## Iné projekty
Viva la Vida or Death and All His Friends

***Viva la Vida Or Death And All His Friends*** (tiež známy ako *Viva la Vida*) je názov štvrtého štúdiového albumu britskej alternatívnej rockovej skupiny Coldplay. Album bol daný do predaja v Británii 12. júna 2008 a 17. júna 2008 v Severnej Amerike. Na Slovensku bol album vydaný 13. júna 2008. V máji 2008, Coldplay uvoľnil dva úspešné single z albumu: „Violet Hill“ a „Viva la Vida“, ktorá sa neskôr stala číslo jedna od tejto skupiny v USA a Spojenom kráľovstve. V spojených štátoch, sa predalo 300,000 kópií v prvý deň a 721,000 po týždni. V UK, sa predalo 125 000 kópií v prvý deň predaja a 302,074 za 3 dni. Od začiatku predaja sa predalo 500 000 kópií za 10 dní a teda porazil prvý tyždeň predaja predchádzajúceho albumu skupiny, *[[X&Y (album)|X&Y]]* vo Veľkej Británii. Skupina oznámila, že vydá ďalší album na konci roku 2009, tvorivejšie songy ako sú na albume *Viva la Vida*. *Viva la Vida* sa stal najviac zarábajúci album ktorý si ľudia stiahli. Názov Viva la Vida pochádza z maľby 20. storočia mexickej maliarky Fridy Kahlo. Názov sa dá preložiť ako "nech žije život". Na obale albumu je maľba „Sloboda vedie ľud na barikády“ (La Liberté guidant le peuple) od francúzskeho maliara Eugène Delacroix, oslavujúci júlovú revolúciu v roku 1830.

## Zoznam skladieb
# „Life in Technicolor“  – 2:29
# „Cemeteries of London“ – 3:21
# „Lost!“ – 3:55
# „42“ – 3:57
# „Lovers in Japan/Reign of Love“ – 6:51
#* „Lovers in Japan“ – 3:56
#* „Reign of Love“ – 2:55
# „Yes“ – 7:06
#* „Yes“ – 4:04
#* „Chinese Sleep Chant“ – 3:02 (skrytá pesnička)
# „Viva la Vida“ – 4:01
# „Violet Hill“ – 3:42
# „Strawberry Swing“ – 4:09
# „Death and All His Friends“ – 6:18
#* „Death and All His Friends“ – 3:32
#* „The Escapist“  (skrytá pesnička)

### Bonusy

„Lost?“ – 3:39 
„Lovers in Japan“ (akustická verzia) – 3:44 


## Referencie

## Externé odkazy
* Oficiálna stránka skupiny Coldplay

Kategória:Albumy skupiny Coldplay
Kategória:Hudobné albumy z 2008
Mbabane

**Mbabane** môže byť:
* Mesto v Svazijsku, pozri Mbabane (mesto)
* rieka v Svazijsku, pozri Mbabane (rieka)
Semih Şentürk

**Semih Şentürk** (* 29. apríl 1983, Izmir) je turecký futbalista hrajúci na poste útočníka za klub Fenerbahçe a za Turecké národné futbalové mužstvo.

## Reprezentácia
### Majstrovstvá Európy 2008
Bol nominovaný na Euro 2008 a strelil tri góly. Vyrovnával proti Švajčiarsku na taktiež 1-1 a v 2. minúte nadstaveného času druhého predĺženia vo štvrťfinálovom zápase proti Chorvátsku na 1-1. V tomto zápase bol v penaltovom rozstrele jedným z úspešných hráčov Turecka, ktorí premenili svoj pokus. V semifinále vyrovnal na 2-2 proti Nemecku.

Kategória:Tureckí futbalisti
Kategória:Hráči Fenerbahçe SK
Kategória:Hráči İzmirspor
Kategória:Hráči Majstrovstiev Európy vo futbale 2008
Vladimír II. (Kyjevská Rus)

**Vladimír II. Vsevolodovič Monomach** (starorusky: *Володимиръ (-меръ) Мономахъ*, po rusky: *Владимир Мономах*) (* 1053 - † 19. máj 1125), knieža rostovsko-suzdaľského kniežatstva (1066 - 1073), smolenského kniežatstva (1073 - 1078) a Kyjevskej Rusi (1113 - 1125), štátnik a spisovateľ. Bol synom Vsevoloda I. Jaroslaviča a jeho ženy - dcéry byzantského imperátora Konštantína IX. Monomacha, - podľa ktorej dostal prezývku Monomach.

## Štátnik
Vláda panovníka bola obdobím posledného obdobia silnej Kyjevskej Rusi. Počas svojej vlády vlastnil takmer tri štvrtiny území Staroruského štátu. Významným krokom bolo dočasné zamedzenie bojov o kyjevský trón a získanie si autority od susedných kmeňov (Polovcov) a centralizácia moci do rúk panovníka. Podporoval nároky svojho vnuka Borisa Kolomanoviča na uhorský trón, no ten bol v roku 1132 porazený v bitke na rieke Slaná.

Na začiatku vlády Vladimíra II. Monomacha v rokoch 1116 - 1117 vyšlo druhé vydanie Povesti dávnych liet, ktoré sa zachovalo do dnešných dní.

## Spisovateľ
Diela talentovaného spisovateľa Vladimíra II. Mnomacha sa dodnes zachovali iba v jedinom súbore Lavrentijského letopisu a pre ruských historikov sú jedinečnou pamiatkou staroruskej literatúry. Tri literárne diela panovníka zhromaždil do zborníka s názvom Poučenie. Neskôr sa súčasťou týchto diel stalo aj dielo List Olegovi Sviatoslavičovi (po rusky: *Письмо Олегу Святославичу*), ktoré autor napísal okolo roku 1093.

V jeho diele je ideálne vykreslený obraz o kresťanskom panovníkovi, ktorý je národu predstavený ako pracovitý, štedrý a pokojný vladár. Sú v ňom zhromaždené biblické a bohoslužobné texty, apokryfy a všetka dovtedajšia byzantská literatúra. Dielo panovníka je zložitá pamiatka, ktorá bola vystavaná v niekoľkých etápách. Prácu na diele začal panovník podľa všetkého už v roku 1101 na ceste do rostovsko-suzdaľkého kniežatstva.

## Deti
Vladimír II. Monomach bol za svojho života dvakrát ženatý.

**Deti z prvého manželstva s [[Gita Wessexská|Gitou Wessexskou]], dcérou anglického kráľa [[Harold II.|Harolda II.]]:**

* Mstislav I. Vladimirovič Veľký - knieža Kyjevskej Rusi v rokoch 1125 - 1132
* Izjaslav Vladimirovič - kurské knieža
* Sviatoslav Vladimirovič - smolenské a pereslavské knieža
* Roman Vladimirovič
* Jaropolk II. Vladimirovič - knieža Kyjevskej Rusi v rokoch 1132 - 1138
* Viačeslav Vladimirovič - knieža Kyjevskej Rusi v rokoch 1139, 1150 a 1151 - 1154
* Maria Vladimirovna
* Jevdoxia Vladimirovna
* Eufémia Vladimirovna - vydala sa za uhorského kráľa Kolomana
* Agafia Vladimirovna
* Jurij Vladimirovič Dolgorukij - knieža rostovsko-suzdaľského kniežatstva a Kyjevskej Rusi (1149 - 1151 a 1155 - 1157)
* Andrej Vladimirovič - knieža vladimírsko-volynského a pereslavského kniežatstva

**Deti s polackou kňažnou Eufémijou:** 
: Počet detí, ktoré s rôznymi manželkami v manželských zväzkoch mal sa nedá presne určiť, pretože ich bolo veľa a vzťahy nie sú dôkladne zdokumentované!

## Referencie


Kategória:Narodenia v 1053
Kategória:Úmrtia v 1125
Kategória:Kniežatá Kyjevskej Rusi
Kategória:Rurikovci
Peter Krištúfek (lekár)

Prof. MUDr. **Peter Krištúfek** CSc. (* 18. august 1945, Pezinok) je slovenský lekár, pedagóg, redaktor a prezident Slovenskej lekárskej spoločnosti.

## Životopis

Medicínu vyštudoval Karlovej univerzite v Prahe. Po štúdiu sa zameral najmä na vnútorné lekárstvo, diagnostiku, terapiu a výskum tuberkulózy a pľúcnych chorôb, patofyziológiu a funkčnú diagnostiku kardiorespiračného systému. V rokoch 1969 - 1990 pôsobil na rôznych postoch v Národnom ústave tuberkulózy a respiračných chorôb v Bratislave a v rokoch 1990 - 2003 bol jeho riaditeľom. Od roku 1975 až do súčasnosti pôsobí aj ako pedagóg. Angažuje sa tiež v rôznych organizáciách (Slovenská lekárska spoločnosť, Slovenská akreditačná rada pre kontinuálne medicínske vzdelávanie) a pôsobí tiež ako vedúci redaktor časopisu *[[Medicínsky monitor]]*.

Peter Krištúfek je ženatý a má 4 deti.

## Referencie


Kategória:Slovenskí lekári
Kategória:Slovenskí vysokoškolskí pedagógovia
Kategória:Osobnosti z Pezinka
Kategória:Absolventi Karlovej univerzity
Kategória:Slovenskí univerzitní profesori
Kategória:Slovenskí redaktori
Stonôžky

**Stonôžky** (lat. *Chilopoda*) je trieda podkmeňa hryzadlovcov, viacnôžok (*Myriapoda*).

## Opis
Stonôžky majú štíhle, vždy viac-menej sploštené telo, ktoré sa skladá z hlavy a takmer rovnakých somitov trupu (ich počet sa pohybuje od 15&nbsp;do&nbsp;177). Kutikula nikdy neobsahuje väčší podiel CaCO<sub>3</sub> a je pomerne mäkká. 

Na hlave sú nitkovité tykadlá, oči (ktoré môžu chýbať), mandibuly a dva páry maxíl. Na spracúvaní potravy sa podieľa "nôžka" maxily - je to vlastne skrátený endopodit príslušnej končatiny hlavy, homologický s hmatadlom (palpus) u *[[Hexapoda]]*. Súčasťou ústneho ústrojenstva sú aj klieštikovité maxillipedy prvého‚ hrudného somitu, ktorý väčšinou zrastá s hlavou (v odbornej literatúre môžu byť nazývané aj forcipuly). Maxillipedy majú jedovú žľazu - stonôžky sú predátormi, i keď mnohé druhy sú skôr saprofágne.

‚Hrudná' a ‚brušková' časť trupu nie je odlíšená nikdy ani v náznakoch. Všetky ostatné somity majú po jednom páre skoro rovnakých kráčavých nôh. Výnimkou sú posledné dva somity: *propygidium* (genitálny segment) a pygidium s anusom. Na propygidiu sú kratučké kopulačné nôžky, ktoré môžu byť len rudimentálne, bradavičkovité, alebo úplne redukované (*Scolopendromorpha*). 

Posledný pár normálne vyvinutých nôh sú obyčajne nohy vlečné. Vzdušnice tvoria dosť rozvetvený a integrovaný systém, ktorý už pripomína vzdušnice hmyzu. Stavba jednotlivých orgánových sústav v podstate zodpovedá všeobecnej charakteristike *Tracheata* a *Arthropoda*. 

Vývin je typická anaméria alebo epiméria.

## Taxonómia
Trieda má štyri rady s vyše 2&nbsp;800 druhmi, u nás ich žije asi 80. Je to málo preskúmaná trieda, čo platí pre všetky viacnôžky (*Myriapoda*).

## Referencie
* 

## Iné projekty
Forssa

**Forssa** je mesto vo Fínsku v provincii Južné Fínsko a kraji Kanta-Häme.

Nachádza sa v centre pomyselného trojuholníka tvoreného troma najväčšími mestami Fínska (Helsinki, Turku a Tampere). Počet obyvateľov je 17 916 (2007)  a rozloha (chotár) mesta je 254,7 km² z čoho je 5,3 km² vodných plôch. Priemerný počet obyvateľov na km² je 73. 

## Iné projekty

## Externé odkazy
*Forssa - oficiálna stránka mesta

Kategória:Mestá vo Fínsku
Kategória:Kanta-Häme